Oznámenie Komisie Európskemu Parlamentu podľa druhého pododseku článku 251 ods. 2 Zmluvy o ES, ktoré sa týka spoločnej pozície Rady o prijatí nariadenia Európskeho parlamentu a Rady o vytvorení Európskeho zoskupenia územnej spolupráce (EZÚS) /* KOM/2006/0308 v konečnom znení - COD 2004/0168 */





[pic] | KOMISIA EURÓPSKYCH SPOLOČENSTIEV | Brusel, 13.6.2006 KOM(2006) 308 v konečnom znení 2004/0168 (COD) OZNÁMENIE KOMISIEEURÓPSKEMU PARLAMENTU podľa druhého pododseku článku 251 ods. 2 Zmluvy o ES, ktoré sa týka spoločnej pozície Rady o prijatí nariadenia Európskeho parlamentu a Rady o vytvorení Európskeho zoskupenia územnej spolupráce (EZÚS) 2004/0168 (COD) OZNÁMENIE KOMISIEEURÓPSKEMU PARLAMENTU podľa druhého pododseku článku 251 ods. 2 Zmluvy o ES, ktoré sa týka spoločnej pozície Rady o prijatí nariadenia Európskeho parlamentu a Rady o vytvorení Európskeho zoskupenia územnej spolupráce (EZÚS) 1- SÚVISLOSTI Dátum doručenia návrhu EP a Rade(dokument KOM(2004) 496 konečné znenie – 2004/0168 (COD)): | 15. júl 2004 | Dátum predloženia stanoviska Európskeho hospodárskeho a sociálneho výboru: | 6. apríl 2005 | Dátum predloženia stanoviska Výboru regiónov: | 18. november 2004 | Dátum predloženia stanoviska Európskeho parlamentu, prvé čítanie: | 6. júl 2005 | Dátum doručenia pozmeneného návrhu EP a Rade (dokument KOM(2006) 94 konečné znenie – 2004/0168 (COD)): | 7. marec 2006 | Dátum prijatia spoločnej pozície: | 12. jún 2006 | 2- CIEĽ NÁVRHU KOMISIE Členské štáty a regionálne a miestne orgány čelia vážnym ťažkostiam pri výkone a riadení činností cezhraničnej, nadnárodnej a medziregionálnej spolupráce z dôvodu rozdielnych národných právnych predpisov a postupov. Existujúce nástroje, akým je európske hospodárske záujmové zoskupenie na úrovni Spoločenstva alebo bilaterálne a multilaterálne dohody medzi členskými štátmi, sa ukázali ako nedostatočne prispôsobené na organizovanie štruktúrovanej spolupráce hospodárskej a sociálnej súdržnosti v zmysle článku 158 zmluvy a najmä programov štrukturálnych fondov v rámci iniciatívy INTERREG počas programového obdobia 2000-2006. S cieľom znížiť ťažkosti cezhraničnej, nadnárodnej a medziregionálnej spolupráce si to vyžaduje primerané opatrenia na úrovni Spoločenstva. Návrh podlieha ustanoveniam spolurozhodovacieho procesu (článok 251 zmluvy). Cieľom návrhu Komisie je zaviesť nástroj spolupráce na úrovni Spoločenstva, ktorý umožní na území Spoločenstva zriadenie zoskupení pre spoluprácu s právnou subjektivitou medzi miestnymi a regionálnymi orgánmi pod názvom “európske zoskupenia územnej spolupráce” (EZÚS). Úlohy pridelené EZÚS musia byť jeho členmi definované v dohovore o európskej územnej spolupráci. EZÚS musí byť schopné konať buď v rámci implementácie programov spolupráce spolufinancovaných Spoločenstvom, predovšetkým štrukturálnych fondov, alebo v rámci vykonávania akejkoľvek inej činnosti na podnet regionálnych a miestnych orgánov, s finančným príspevkom Spoločenstva alebo bez neho. 3- VŠEOBECNÉ PRIPOMIENKY K SPOLOČNEJ POZÍCII A NOVÉ USTANOVENIA POROVNANÉ S POZMENENÝM NÁVRHOM KOMISIE Komisia víta jednomyseľné prijatie spoločnej pozície, pretože zachováva základné ciele pozmeneného návrhu Komisie (po prvom čítani v EP). Návrh predstavuje určité zmeny, ktoré text dopĺňajú z hľadiska platných pravidiel a postupov. Niekoľko pozmeňujúcich a doplňujúcich návrhov z prvého čítania v Parlamente je obsiahnutých v spoločnej pozícii, i keď s úpravou formulácií, aby sa tak zabezpečila právna súdržnosť textu a technická uskutočniteľnosť EZÚS. Zmeny zahŕňajú definíciu územnej spolupráce, potrebu určiť finančnú zodpovednosť členských štátov, platných právnych predpisov a ustanovenie na zverejnenie a/alebo registráciu stanov EZÚS. Najzávažnejšie zmeny sú obsiahnuté v spoločnej pozícii a načrtnuté ďalej. Prvá závažná zmena sa týka kontroly ex-ante členskými štátmi v prípade, že sa ich regionálne alebo miestne orgány rozhodnú zriadiť EZÚS. V článku 4 ods. 3 sa ustanovuje, že členský štát súhlasí s účasťou navrhnutého člena v EZÚS, pokiaľ z jeho pohľadu nedochádza k nesúladu s nariadením alebo národnými právnymi predpismi (ktoré viac-menej zodpovedajú pozmenenému návrhu Komisie) alebo pokiaľ nie je účasť opodstatnená z hľadiska verejného záujmu alebo poriadku ( ordre publique ) daného členského štátu. Vždy sa musí poskytnúť primerané odôvodnenie zamietnutia. Druhá závažná zmena sa týka rozsahu nariadenia. Spoločnou pozíciou Rady sa doplnil článok 7 ods. 3, v ktorom sa uvádza, že členské štáty môžu vymedziť činnosti, ktoré EZÚS môžu vykonávať bez finančného príspevku Spoločenstva. Avšak toto vymedzenie sa nesmie týkať základných činností územnej spolupráce. Systém finančnej zodpovednosti EZÚS ako aj jeho členov bol pozmenený: čo sa týka orgánov, v článku 10 ods. 3 sa uvádza, že EZÚS bude zodpovedný za činy svojich orgánov voči tretím osobám, i v prípade, že tieto činy nespadajú medzi úlohy EZÚS. Vo všeobecnosti je zodpovednosť EZÚS ako aj zostatková zodpovednosť jeho členov v prípade majetku EZÚS nedostatočne pokrytá a teda ju teraz pokrýva článok 12 ods. 2. V zásade majú členovia neobmedzenú zostatkovú zodpovednosť. Avšak národné právne predpisy môžu vylúčiť alebo vymedziť zodpovednosť členov, ktorí sú zriadení v súlade s nimi. 4- PODROBNÉ PRIPOMIENKY KOMISIE 4.1 Pozmeňujúce a doplňujúce návrhy prijaté Komisiou a v celom rozsahu alebo čiastočne zapracované do spoločnej pozície Pozmeňujúce a doplňujúce návrhy 1, 2, 4, 5, 7, 9, 14, 15, 16, 19, 23, 25, 27, 30 a 35 Spoločná pozícia súhlasí s pomenovaním nástroja „Európske zoskupenie územnej spolupráce“ (EZÚS) s cieľom objasniť, že pokrýva nielen cezhraničnú, ale aj nadnárodnú a medziregionálnu spoluprácu. Pozmeňujúci a doplňujúci návrh 3 Definícia „územnej spolupráce“, ktorá pokrýva tri formy spolupráce, teda „cezhraničnú“, „nadnárodnú“ a „medziregionálnu“, nebola začlenená do odôvodnenia 7 ale do článku 1 ods. 2. Pozmeňujúci a doplňujúci návrh 6 Odôvodnenie 5 pokrýva dohody medzi členskými štátmi a/alebo regionálnymi a miestnymi orgánmi a objasňuje, že účelom nariadenia nie je obísť iné rámce na spoluprácu. Pozmeňujúce a doplňujúce návrhy 8, 21 a 24 V spoločnej pozícii sa toto odôvodnenie vypustilo, ale v článku 7 ods. 5 sa uvádza, že členovia EZÚS môžu na výkon úloh splnomocniť jedného z členov. Pozmeňujúci a doplňujúci návrh 12 Rozhodovacie postupy sú pokryté v článku 9 ods. 2 písm. b), ale nie v odôvodnení 14. Pozmeňujúci a doplňujúci návrh 13 V spoločnej pozícii sa mení formulácia doložky subsidiarity (odôvodnenie 15). Pozmeňujúci a doplňujúci návrh 17 Právo dohľadu v súvislosti s riadením verejných zdrojov EZÚS pokrýva článok 6. Avšak, mimo pozmeňujúci a doplňujúci návrh, sa v článku 6 ods. 4 objasňuje, že riadenie zdrojov Spoločenstva má rešpektovať príslušné právne predpisy. Pozmeňujúci a doplňujúci návrh 20 V spoločnej pozícii sa „miestne orgány“ pôvodného návrhu definujú ako orgány riadené verejným právom v zmysle článku 1 ods. 9, pododseku 2 smernice 2004/18/ES. To môže zahŕňať „orgány činné na neziskovom základe, v ktorých majú podiel regionálne/miestne orgány a členské štáty“ ako vyžaduje pozmeňujúci a doplňujúci návrh. Avšak formulácia spoločnej pozície má výhodu v použití už existujúcej definície v právnych predpisoch Spoločenstva. Pozmeňujúci a doplňujúci návrh 22 V článku 7 sa definujú iba „úlohy“, ktoré má EZÚS vykonať, zatiaľ čo „právomoci“ členov sú im ponechané. EZÚS nemá žiadne skutočné právomoci. Pozmeňujúci a doplňujúci návrh 24 V spoločnej pozícii sa pozmeňujúci a doplňujúci návrh rozdelil. V článok 7 ods. 2 sa uvádza, že EZÚS koná v rámci obmedzení pridelených úloh, zatiaľ čo článok 7 ods. 5 pokrýva delegovanie výkonu úloh na jedného z jeho členov. V článok 1 ods. 4 sa ustanovuje spôsobilosť EZÚS na právne úkony. Pozmeňujúci a doplňujúci návrh 26 Článok 12 ods. 3 sa týka finančnej zodpovednosti členských štátov. Pozmeňujúci a doplňujúci návrh 28 V článku 8 ods. 1 sa uvádza, že EZÚS podlieha dohovoru, ktorý jednomyseľne uzatvoria jeho členovia, čím sa dopĺňa potreba jednomyseľného rozhodovania a odkazuje sa na kontrolný postup ex-ante stanovený v článku 4 ods. 3. Pozmeňujúci a doplňujúci návrh 29 V spoločnej pozícii sa pozmeňujúci a doplňujúci návrh rozdelil. Podľa článku 8 ods. 2 písm. c) dohovor upresňuje úlohy EZÚS, zatiaľ čo článok 9 ods. 2 písm. a) sa týka prevádzkových ustanovení. Pozmeňujúci a doplňujúci návrh 31 V článku 9 ods. 2 písm. e) a písm. f) sa uvádza, že stanovami sa pokrýva zodpovednosť členov so zreteľom na EZÚS a tretie strany. Avšak pribudol nový článok o zodpovednosti (článok 12). Pozmeňujúci a doplňujúci návrh 32 V článku 2 ods. 1 sa stanovuje, že v prípade záležitostí, ktoré nie sú, alebo sú len čiastočne upravené nariadením, platia právne predpisy členského štátu, kde má EZÚS sídlo. Pozmeňujúci a doplňujúci návrh 33 Právo dohľadu v súvislosti s riadením verejných zdrojov EZÚS pokrýva článok 6. V súlade s pozmeňujúcim a doplňujúcim návrhom Parlamentu, nariadenie upravuje spôsoby vzájomného uznávania v oblasti kontroly. Avšak praktické opatrenia pre vzájomné uznávanie ustanovuje dohovor (článok 8 ods. 2 písm. f)). Pozmeňujúci a doplňujúci návrh 34 V spoločnej pozícii sa stanovujú právne predpisy, ktoré platia v prípade záležitostí, ktoré nie sú, alebo sú len čiastočne upravené týmto nariadením. (článok 2). Avšak spoločná pozícia neupresňuje, či národné právne predpisy sú právne predpisy „ktorými sa riadia národné zoskupenia podobného charakteru a zamerania“ (pozmenený a doplnený návrh Komisie) alebo „ktoré riadia spôsob pôsobnosti asociácií“ (návrh pozmeňujúceho a doplňujúceho návrhu Parlamentu). Pozmeňujúci a doplňujúci návrh 36 Komisia prijala oznámenie o dohovore iba členským štátom a Výboru regiónov. Tento článok je naďalej súčasťou spoločnej pozície (článok 5 ods. 1). Pozmeňujúci a doplňujúci návrh 37 V spoločnej pozícii sa ustanovuje valné zhromaždenie a riaditeľ (článok 10 ods. 1). Pozmeňujúci a doplňujúci návrh 38 V článku 8, v súvislosti s dohovorom, sa ustanovujú základné otázky EZÚS, zatiaľ čo v článku 9, v súvislosti so stanovami, sa ustanovujú prevádzkové aspekty EZÚS. Následne, v článku 9 ods. 2 písm. c) a nie v článku 8 sa ustanovujú postupy zrušenia. Pozmeňujúci a doplňujúci návrh 39 EZÚS nadobúda štatút právnickej osoby a spôsobilosť na právne úkony dňom registrácie alebo jej zverejnenia. (článok 5) ods. 1). Následne môže byť táto otázka z článku 9 o stanovách vypustená. Pozmeňujúci a doplňujúci návrh 41 V článku 5 sa rozlišuje medzi registráciou/zverejnením stanov v súlade s národnými právnymi predpismi a povinnosťou poslať žiadosť o zverejnenie oznamu v Úradnom vestníku Európskej únie . Neustanovuje sa zverejňovanie stanov žiadnej z právnických osôb na európskej úrovni. 4.2 Pozmeňujúce a doplňujúce návrhy prijaté Komisiou, ale nezapracované do spoločnej pozície Žiadne pozmeňujúce a doplňujúce návrhy. 4.3 Pozmeňujúce a doplňujúce návrhy zamietnuté Komisiou, ale zapracované do spoločnej pozície Pozmeňujúci a doplňujúci návrh 41 Komisia tento pozmeňujúci a doplňujúci návrh odmietla, keďže odkazoval na navrhnutý dodatkový protokol k Európskemu rámcovému dohovoru o cezhraničnej spolupráci, a odkaz na zatiaľ neschválený dokument je neprijateľný. Avšak v odôvodnení 5 sa spomína acquis Rady Európy. Pozmeňujúci a doplňujúci návrh 40 Komisia odmietla vypustiť článok 10 o orgánoch. V spoločnej pozícii sa ustanovuje súbor povinných orgánov (článok 10), ktorý umožňuje zriadenie ďalších orgánov v stanovách. Následne sa zachoval článok 10. 4.4 Pozmeňujúce a doplňujúce návrhy zamietnuté Komisiou a nezapracované do spoločnej pozície Pozmeňujúci a doplňujúci návrh 18 Keďže úlohy EZÚS zadefinujú členovia, osobitné príklady by v článkoch nemali byť uvedené. Avšak článok 6 nariadenia o Európskom fonde pre regionálny rozvoj má pomerne veľký rozsah a činnosti na podporu zmierenia nie sú vylúčené v prípade, že sa rešpektujú kritériá pre projekty cezhraničnej spolupráce. Pozmeňujúci a doplňujúci návrh 36 Ani v pozmenenom a doplnenom návrhu Komisie ani v spoločnej pozícii sa neuvádza, že dohovor má byť oznámený Komisii, a že Komisia má dohovor zapísať do verejného registra dohovorov EZÚS. Pozmeňujúci a doplňujúci návrh 37 Ani v pozmenenom a doplnenom návrhu Komisie ani v spoločnej pozícii nebol doplnený výkonný výbor alebo sekretariát ako povinný orgán. Avšak v stanovách sa môžu ďalšie orgány ustanoviť (článok 10 ods. 2). 4.5 Pozmeňujúce a doplňujúce návrhy týkajúce sa len jednej jazykovej verzie nariadenia Pozmeňujúci a doplňujúci návrh 11 Tento pozmeňujúci a doplňujúci návrh neovplyvnil anglickú verziu pôvodného návrhu. 5- ZÁVER Komisia víta fakt, že nový právny nástroj Spoločenstva na podporu spolupráce medzi regionálnymi a miestnymi orgánmi v rámci Spoločenstva vstúpi do platnosti, a že spoločná pozícia prijatá (jednomyseľne) 12. júna 2006 prevažne zodpovedá cieľom a prístupu v jej návrhu a tak ho môže podporiť.